techiaith/cofnodycynulliad_en-cy huggingface dataset:
English: First Minister, you'll be aware of the Public Accounts Committee report that came out last week looking at IT provision within the Welsh NHS, and a damning report, to say the least, it was. I appreciate you won't comment specifically on that report because I will get the line that the Government is considering the report, but IT is a huge component of the delivery of healthcare within the whole of Wales. One element of that report identified the cancer computer network that was, in 2014, delisted from Microsoft support and has had outages on a regular basis. This greatly impacts the delivery of services for cancer patients, as identified by the charity Macmillan. This cannot be tolerated, surely, First Minister. What action is the Welsh Government taking on the broader narrative of improving IT services within Wales in the NHS, but specifically around cancer services that have such a demoralising effect, as the committee report identified, on staff who work in cancer services at Velindre hospital within my region?
Welsh: Prif Weinidog, byddwch yn ymwybodol o adroddiad y Pwyllgor Cyfrifon Cyhoeddus a gyhoeddwyd yr wythnos diwethaf sy'n edrych ar ddarpariaeth TG o fewn GIG Cymru, ac adroddiad damniol ydoedd hefyd, a dweud y lleiaf. Rwy'n gwerthfawrogi na wnewch am sôn am yr adroddiad hwnnw'n benodol gan y byddaf yn cael yr wybodaeth bod y Llywodraeth yn ystyried yr adroddiad, ond mae TG yn elfen enfawr o ddarparu gofal iechyd yng Nghymru gyfan. Nododd un elfen o'r adroddiad hwnnw fod y rhwydwaith cyfrifiadurol canser wedi ei ddileu oddi ar restr cefnogaeth Microsoft yn 2014 a'i fod wedi dioddef diffoddiadau'n rheolaidd. Mae hyn yn effeithio'n fawr ar ddarparu gwasanaethau i gleifion canser, fel y nodwyd gan yr elusen Macmillan. Ni ellir goddef hyn, yn sicr, Prif Weinidog. Pa gamau y mae Llywodraeth Cymru yn eu cymryd ar y naratif ehangach o wella gwasanaethau TG o fewn y GIG yng Nghymru, ond yn benodol ar wasanaethau canser sydd â'r fath effaith negyddol, fel y nododd adroddiad y pwyllgor, ar staff sy'n gweithio yng ngwasanaethau canser yn ysbyty Felindre yn fy rhanbarth i?
English: I can't give a response to the recommendations that the committee has tabled, but I will say this: clearly the report makes troublesome reading, clearly there is a need for action, and there will be action. There will be action in terms of funding, but clearly there needs to be action in terms of acceptance of new ways of working. We can't carry on with the old ways of working simply because people are used to them. So, the Government's response to the committee's report will encompass all features of what a robust response has to be and a constructive response has to be, looking at all factors including, of course, the financial.
Welsh: Ni allaf roi ymateb ynghylch yr argymhellion y mae'r pwyllgor wedi eu cyflwyno, ond fe ddywedaf hyn: yn amlwg mae'r adroddiad yn anodd ei ddarllen, yn amlwg, mae angen gweithredu, a byddwn yn gweithredu. Byddwn yn gweithredu o ran cyllid, ond yn amlwg mae angen gweithredu o ran derbyn ffyrdd newydd o weithio. Ni allwn barhau â'r hen ffyrdd o weithio dim ond am fod pobl wedi dod i arfer â nhw. Felly, bydd ymateb y Llywodraeth i adroddiad y pwyllgor yn cwmpasu holl nodweddion yr hyn y mae'n rhaid i ymateb cadarn fod a'r hyn y mae'n rhaid i ymateb adeiladol fod, gan edrych ar yr holl ffactorau, gan gynnwys, wrth gwrs, ffactorau ariannol.
English: The next item, therefore, is the business statement and announcement, and I call on the leader of the house to make the statement - Julie James.
Welsh: Yr eitem nesaf felly yw'r datganiad a chyhoeddiad busnes, ac rydw i'n galw ar arweinydd y tŷ i wneud y datganiad hwnnw - Julie James.
English: Diolch, Llywydd. There's one change to today's agenda - to amend the title of the statement on valuing our teachers - investing in their excellence. Additionally, Business Committee has agreed to reduce the time allocated to questions to the Assembly Commission tomorrow. Finally, no topic has been tabled for tomorrow's short debate. Draft business for the next few weeks is set out on the business statement and announcement, which can be found amongst the meeting papers available to Members electronically.
Welsh: Diolch, Lywydd. Ceir un newid i agenda heddiw - newid teitl y datganiad ar werthfawrogi ein hathrawon - buddsoddi yn eu rhagoriaeth. Yn ogystal, mae'r Pwyllgor Busnes wedi cytuno i leihau'r amser a neilltuwyd ar gyfer cwestiynau i Gomisiwn y Cynulliad yfory. Yn olaf, nid oes unrhyw bwnc wedi ei gyflwyno ar gyfer dadl fer yfory. Mae'r busnes drafft ar gyfer yr ychydig wythnosau nesaf wedi ei nodi ar y datganiad a chyhoeddiad busnes, y gellir eu gweld ymhlith y papurau cyfarfod sydd ar gael i'r Aelodau yn electronig.
English: The Cabinet Secretary's already issued a statement on this issue, and I'm sure the Member is well aware of that. I can arrange for the statement to be forwarded to him if it's slipped his attention.
Welsh: Mae Ysgrifennydd y Cabinet eisoes wedi cyhoeddi datganiad ar y mater hwn, ac rwy'n siŵr bod yr Aelod yn ymwybodol o hynny. Gallaf wneud trefniadau i anfon y datganiad ymlaen ato os nad yw wedi sylwi arno.
English: Well, Dai Lloyd, thank you for those points. I, for one, welcome the creation of jobs in the Swansea area in the constituency of my colleague Mike Hedges. I think Swansea council and the Welsh Assembly Government have actually worked very hard indeed to get inward investment into that site. I'm very much in favour of the jobs that are coming there, and I think that Swansea council is to be congratulated on its efforts in this regard.
Welsh: Wel, Dai Lloyd, diolch ichi am y pwyntiau yna. Rwyf i, yn un, yn rhywun sy'n croesawu'r broses o greu swyddi yn ardal Abertawe, etholaeth fy nghyd-Aelod, Mike Hedges. Credaf fod cyngor Abertawe a Llywodraeth Cynulliad Cymru wedi gweithio'n galed iawn, mewn gwirionedd, i gael mewnfuddsoddiad i'r safle hwnnw. Rwyf yn bendant iawn o blaid y swyddi sy'n dod yno, ac rwy'n credu y dylid llongyfarch cyngor Abertawe ar ei ymdrechion yn hyn o beth.
English: I'm sure that the leader of the house is aware of the research findings issued today by the Welsh Governance Centre on self-harm and violence at the young offender institutions in England and Wales. There were some rather alarming statistics about Parc young offenders' institution in that research. Children aged 15 to 17 recorded the highest rate of self-harm out of the five comparable institutions in Wales and England and also the highest rate of assaults, which is concerning. So, I wondered if it would be possible for, maybe, the Cabinet Secretary responsible for justice to make a statement to the Assembly about why, apparently, these figures appear to be so concerning.
Welsh: Rwyf yn siŵr bod arweinydd y tŷ yn ymwybodol o'r canfyddiadau gwaith ymchwil a gyhoeddwyd heddiw gan Ganolfan Lywodraethiant Cymru ar hunan-niweidio a thrais mewn sefydliadau troseddwyr ifanc yng Nghymru a Lloegr. Roedd rhai ystadegau brawychus am sefydliad troseddwyr ifanc y Parc yn y gwaith ymchwil hwnnw. Cofnodwyd y gyfradd uchaf o hunan-niwed ar gyfer plant rhwng 15 a 17 oed o'r pum sefydliad tebyg yng Nghymru a Lloegr, a hefyd y gyfradd uchaf o ymosodiadau, sy'n destun pryder. Felly, tybed a fyddai'n bosibl, efallai, i Ysgrifennydd y Cabinet â chyfrifoldeb dros gyfiawnder wneud datganiad i'r Cynulliad ynghylch pam, mae'n ymddangos, bod y ffigurau hyn yn destun y fath bryder.
English: I share your concern entirely. YOI Parc houses some of the most vulnerable people from our communities, and it's extremely important that they receive both the care and support they need to see them safely through to adulthood. Obviously, I completely agree with you that every effort should be made to keep children who are in custody for one reason or another safe and in appropriate placements. It's very much our view that placing a child in a young offender institution within the curtilage of a male adult prison is not conducive to the rehabilitative process that we would obviously like to see for all children. I'm certainly happy to discuss it with my colleague the Cabinet Secretary. We are due to have a discussion about the prison estate in general, and I'll certainly be including it in that and I'll report back to the Member on how those discussions have gone.
Welsh: Rwy'n rhannu eich pryder yn llwyr. Mae Sefydliad Troseddwyr Ifanc y Parc yn gartref i rai o'r bobl sydd fwyaf agored i niwed yn ein cymunedau, ac mae'n bwysig dros ben eu bod nhw'n cael y gofal a'r cymorth sydd eu hangen arnynt i'w gweld nhw'n cyrraedd eu llawn dwf yn ddiogel. Yn amlwg, rwyf yn cytuno'n llwyr â chi y dylid gwneud pob ymdrech i gadw plant sydd yn y ddalfa am ba bynnag reswm yn ddiogel ac mewn lleoliadau priodol. Ein barn ni yn bendant, yw nad yw lleoli plentyn mewn sefydliad troseddwyr ifanc o fewn cwrtil carchar oedolion gwrywaidd yn addas ar gyfer y broses adsefydlu yr hoffem ni ei gweld, yn amlwg, ar gyfer pob plentyn. Rwyf yn sicr yn hapus i drafod hyn gyda fy nghyd-Aelod, Ysgrifennydd y Cabinet. Rydym i fod i gael trafodaeth am ystâd y carchardai yn gyffredinol, a byddaf yn sicr yn ei gynnwys yn hynny a byddaf yn rhoi adroddiad ynghylch sut y mae'r trafodaethau hynny wedi mynd rhagddynt i'r Aelod.
English: Well, taking that one first, obviously, we'll be taking advice on the best way to deal with the judicial review and, of course, we want the best outcome for the Sargeant family. So, I'm sure that the First Minister and his legal advisers will be taking that into account, and, as soon as we're aware of what's going on, we will make sure that the Chamber is aware of that as well. Obviously, I can't comment on any of the merits of the case or anything else as it's clearly in a legal process. In terms of the maternity services point that you raise, the health Secretary did indeed say that he would come back to us, and I will explore with him the best method of doing that and the timescale that he had in mind.
Welsh: Wel, gan ateb hwnna'n gyntaf, yn amlwg, byddwn yn cael cyngor ar y ffordd orau i ymdrin â'r adolygiad barnwrol ac, wrth gwrs, rydym eisiau gweld y canlyniad gorau ar gyfer y teulu Sargeant. Felly, rwyf yn siŵr y bydd y Prif Weinidog a'i gynghorwyr cyfreithiol yn cymryd hynny i ystyriaeth, a chyn gynted ag y byddwn yn ymwybodol o'r hyn sy'n digwydd, byddwn yn sicrhau bod y Siambr yn ymwybodol o hynny hefyd. Yn amlwg, ni allaf wneud sylw ar unrhyw un o rinweddau'r achos nac unrhyw beth arall gan ei bod hi'n amlwg ei fod mewn proses gyfreithiol. O ran y pwyntiau gwasanaethau mamolaeth a godwch, dywedodd yr Ysgrifennydd dros iechyd yn wir y byddai'n dod yn ôl atom, a byddaf yn archwilio gydag ef y dull gorau o wneud hynny a'r amserlen yr oedd ganddo mewn golwg.
English: Leader of the house, would you consider asking the Cabinet Secretary for the environment to make an oral statement with regard to best practice as to how local authorities should consult with communities about proposed major planning applications, particularly when the local authority itself is the applicant? I met this weekend with residents of Abermule, a village in Powys, who are very concerned about the proposed major recycling centre that's planned for their village. I'm not in any way suggesting that, through the consultation, the county council has done anything improper, but it is clear that the residents of the village - and if I tell you that it's a village of 700 households, and over 500 people are signed up to the protest group, that shows the level of concern - don't feel that they were fully informed, nor do they feel they were listened to. So, I would be grateful to hear from the Cabinet Secretary what further guidance the Welsh Government might be able to provide to local authorities to avoid communities finding themselves in this situation in the future.
Welsh: Arweinydd y tŷ, a wnewch chi ystyried gofyn i Ysgrifennydd y Cabinet dros yr amgylchedd i wneud datganiad llafar o ran arfer gorau ynghylch sut y dylai awdurdodau lleol ymgynghori â chymunedau ynghylch ceisiadau cynllunio mawr arfaethedig, yn enwedig pan mai'r awdurdod lleol ei hun yw'r ymgeisydd? Cyfarfûm â thrigolion Aber-miwl, pentref ym Mhowys, y penwythnos hwn, sy'n bryderus iawn am y ganolfan ailgylchu fawr arfaethedig a fwriedir ar gyfer eu pentref. Nid wyf mewn unrhyw ffordd yn awgrymu, drwy'r ymgynghoriad, fod y cyngor sir wedi gwneud unrhyw beth amhriodol, ond mae'n amlwg nad yw trigolion y pentref - ac os dywedaf wrthych mai pentref o 700 o gartrefi ydyw, a bod dros 500 o bobl wedi ymuno â grŵp protest, mae hynny'n dangos lefel y pryder - yn teimlo eu bod wedi cael gwybod yn llawn, nac yn teimlo bod y cyngor wedi gwrando arnyn nhw. Felly, byddwn yn ddiolchgar o gael clywed gan Ysgrifennydd y Cabinet pa ganllawiau pellach y gallai Llywodraeth Cymru eu darparu i awdurdodau lleol fel y bydd cymunedau'n osgoi canfod eu hunain yn y sefyllfa hon yn y dyfodol.
English: Well, obviously we can't comment on individual applications of that sort. I know that 'Planning Policy Wales' is under review by the Cabinet Secretary, and I'm sure she'll take -
Welsh: Wel, yn amlwg ni allwn wneud sylwadau ar geisiadau unigol o'r math hwnnw. Gwn fod 'Polisi Cynllunio Cymru' wrthi'n cael ei adolygu gan Ysgrifennydd y Cabinet, ac rwyf yn siŵr y bydd hi'n cymryd -
English: So, there'll be something coming forward before the end of term on the review of 'Planning Policy Wales' in its strategic form, but, obviously, we can't comment on the individual circumstances.
Welsh: Felly, caiff rhywbeth ei gyflwyno ar yr adolygiad o 'Polisi Cynllunio Cymru' yn ei ffurf strategol cyn diwedd y tymor, ond, yn amlwg, ni allwn wneud sylwadau ar yr amgylchiadau unigol.
English: Can I ask for two statements? Leader of the house, I, again, return to an issue that affects your constituency and mine as well as those of several of our colleagues, namely the closure of the Virgin Media call centre in Swansea. Can I ask for a statement on the support being given by the Welsh Government taskforce to those seeking alternative employment? And can I also ask for a statement on economic development in the Swansea area, outlining the success of the development in Swansea vale, outlining the success of the SA1 development, and how the Felindre development, which is the next major site on the development plan, will fit into that?
Welsh: A gaf i ofyn am ddau ddatganiad? Arweinydd y tŷ, rwyf, eto, yn dychwelyd at fater sy'n effeithio ar eich etholaeth chi a minnau yn ogystal ag etholaeth sawl un o'n cyd-Aelodau, sef cau canolfan alwadau Virgin Media yn Abertawe. A gaf i ofyn am ddatganiad ar y cymorth a roir gan dasglu Llywodraeth Cymru i'r rhai sy'n chwilio am swyddi eraill? A gaf i ofyn hefyd am ddatganiad ar ddatblygiadau economaidd yn ardal Abertawe, sy'n amlinellu llwyddiant y datblygiad ym Mro Abertawe, sy'n amlinellu llwyddiant datblygiad SA1, a sut y bydd datblygiad Felindre, sef y safle mawr nesaf ar y cynllun datblygu, yn cyd-fynd â hynny?
English: In terms of the ongoing engagement with Virgin Media, the taskforce continues to be engaged with all of the staff and with the company itself. I will ask the Cabinet Secretary, at an appropriate point in the engagement of the taskforce, to update Members by way of letter as to exactly where we are, how many people have gone through the process and so on. There is a normal situation with taskforces, and this one is - as Mike Hedges knows - very much ongoing at the moment. I just remind the Chamber that the company has given an assurance that employees who stay all the way till the end date will not be disadvantaged and, conversely, employees leaving early because they've secured alternative employment will also not be disadvantaged. That's an important concession by the company, it's worth reiterating. And in terms of the development in the Swansea area, I will certainly speak with the Cabinet Secretary about making available to Members the statistics on the successful economic development arrangements that have been in place in Swansea vale, in his constituency, and the surrounding area for some time.
Welsh: O ran ymgysylltiad parhaus gyda Virgin Media, mae'r tasglu'n dal i ymwneud â phob un o'r staff a'r cwmni ei hun. Gofynnaf i Ysgrifennydd y Cabinet ddiweddaru'r Aelodau drwy gyfrwng llythyr, pan fydd y gwaith o ymgysylltu â'r tasglu wedi cyrraedd pwynt addas, i ddweud ble yn union yr ydym ni, faint o bobl sydd wedi mynd drwy'r broses ac ati. Ceir sefyllfa arferol gyda thasgluoedd, ac mae hwn - fel y mae Mike Hedges yn gwybod - yn mynd rhagddo ar hyn o bryd. Atgoffaf y Siambr fod y cwmni wedi rhoi sicrwydd na fydd gweithwyr sy'n aros yr holl ffordd tan y dyddiad terfyn o dan anfantais ac, i'r gwrthwyneb, na fydd gweithwyr sy'n gadael yn gynnar oherwydd eu bod wedi sicrhau swydd arall o dan anfantais ychwaith. Mae hwnnw'n gonsesiwn pwysig gan y cwmni, mae'n werth ei ailadrodd. Ac o ran y datblygiad yn ardal Abertawe, byddaf yn sicr yn sgwrsio ag Ysgrifennydd y Cabinet ynghylch sicrhau bod yr ystadegau ar y trefniadau datblygu economaidd llwyddiannus sydd wedi bod ar waith ym Mro Abertawe, yn ei etholaeth ef, a'r cyffiniau ers peth amser, ar gael i'r Aelodau.
English: Leader of the house, may I ask for a statement from the Cabinet Secretary for health on the complaints procedure in the NHS in Wales? Last year, a record number of complaints about health services were made to the Public Services Ombudsman for Wales. Complaints made about Nye Bevan health board increased by 24 per cent. In response, the ombudsman said that evidence suggests 'there is a cultural problem when it comes to dealing with complaints in the Welsh NHS.' Can we have a statement from the Cabinet Secretary with his response to the ombudsman's concerns and outlining what plans he has to review the complaints procedures in the NHS in Wales?
Welsh: Arweinydd y tŷ, a gaf i ofyn am ddatganiad gan Ysgrifennydd y Cabinet dros iechyd ar y weithdrefn gwyno yn y GIG yng Nghymru? Y llynedd, gwnaed y nifer uchaf erioed o gwynion ynghylch gwasanaethau iechyd i Ombwdsmon Gwasanaethau Cyhoeddus Cymru. Roedd cwynion ynghylch bwrdd iechyd Aneurin Bevan wedi cynyddu gan 24 y cant. Mewn ymateb, dywedodd yr ombwdsmon fod tystiolaeth yn awgrymu bod problem ddiwylliannol pan ddaw hi'n fater o ymdrin â chwynion yn y GIG yng Nghymru. A gawn ni ddatganiad gan yr Ysgrifennydd Cabinet gyda'i ymateb i bryderon yr ombwdsmon gan amlinellu pa gynlluniau sydd ganddo i adolygu'r gweithdrefnau cwynion yn y GIG yng Nghymru?
English: Yes. We take complaints right across Government public services very seriously indeed, and we view them very much as a learning opportunity to ensure that services can be the very best they can be and that lessons are learnt from complaints. A rise in complaints is not always a bad thing. Sometimes it indicates a particular confidence in the system, and that people's complaints will, in fact, be answered. So, I'm not aware of the particular circumstances the Member talks about. I will discuss with the Cabinet Secretary for health whether there are any general points that can be derived that would be of use to the Chamber in terms of the overarching points that he raises on the ombudsman's findings.
Welsh: Cewch. Rydym yn rhoi ystyriaeth o ddifrif i gwynion ar draws gwasanaethau cyhoeddus y Llywodraeth yn wir, ac rydym yn eu gweld i raddau helaeth fel cyfle i ddysgu er mwyn sicrhau bod gwasanaethau y gorau y gallant fod a bod gwersi'n cael eu dysgu o'r cwynion. Nid yw cynnydd mewn cwynion yn beth drwg bob amser. Weithiau mae'n dangos ffydd arbennig yn y system, ac y bydd cwynion pobl yn cael eu hateb mewn gwirionedd. Felly, nid wyf yn ymwybodol o'r amgylchiadau penodol y mae'r Aelod yn siarad amdano. Byddaf yn trafod gydag Ysgrifennydd y Cabinet dros iechyd a oes unrhyw bwyntiau cyffredinol a allai ddeillio a fyddai o ddefnydd i'r Siambr o ran y pwyntiau cyffredinol a godir ganddo ar ganfyddiadau'r ombwdsmon.
English: I've very aware of the concerns of parents, teachers and education leaders in north Wales as a result of GCSE English exam results. It appears that children in north Wales who sat the exams in the summer of 2018 have been let down. Up to 700 children could have been impacted by this - children who would have had grade C or above if they'd been treated equally with children who sat the exams in 2017. This affects their career options for the future, which is clearly unfair. There is a further claim - a very serious one - that teachers in north Wales have lost confidence in two bodies: Qualifications Wales and WJEC. Will you ensure that these concerns are taken seriously? Will you ask the Cabinet Secretary for Education to conduct a short inquiry to see what has gone wrong? Qualifications Wales has conducted an inquiry - I'm aware of that - but perhaps there is a need for a further inquiry and an independent one.
Welsh: Rwy'n ymwybodol iawn o bryderon rhieni, athrawon ac arweinwyr addysg ar draws y gogledd yn sgil canlyniadau arholiadau TGAU Saesneg. Mae'n ymddangos bod plant yn y gogledd wnaeth sefyll yr arholiadau yn haf 2018 wedi cael cam, ac mae'n rhaid unioni hynny ar fyrder. Gall fod hyd at 700 o blant wedi cael eu heffeithio - plant fyddai wedi derbyn gradd C neu uwch pe bai nhw wedi cael eu trin yn gyfartal â phlant a safodd yr arholiadau yn 2017. Mae hyn yn effeithio ar eu llwybrau gyrfa i'r dyfodol, sy'n amlwg yn hollol annheg. Mae yna honiad pellach - difrifol iawn - fod athrawon yn y gogledd wedi colli hyder mewn dau gorff: Cymwysterau Cymru a Chyd-bwyllgor Addysg Cymru. A wnewch chi sicrhau bod y pryderon yma yn cael eu cymryd o ddifrif, ac a wnewch chi ofyn i'r Ysgrifennydd y Cabinet dros Addysg i gynnal ymchwiliad byr i weld beth sydd wedi mynd o'i le? Mae Cymwysterau Cymru wedi cynnal ymchwiliad - rwy'n ymwybodol o hynny - ond efallai fod angen ymchwiliad pellach ac un annibynnol.
English: Qualifications Wales is independent of the Government. That's its role, and it has conducted that inquiry and it has been very clear that it doesn't think that there is an issue as the Member sets out. I'd just remind the Chamber that Qualifications Wales was set up with that independent remit in the first place in order to be distant from the Cabinet Secretary on these decisions.
Welsh: Mae Cymwysterau Cymru yn annibynnol ar y Llywodraeth. Dyna yw ei swyddogaeth, ac mae wedi cynnal yr ymchwiliad hwnnw ac mae wedi bod yn glir iawn nad yw'n meddwl bod yna broblem fel y mae'r Aelod yn ei nodi. Byddwn yn atgoffa'r Siambr fod Cymwysterau Cymru wedi ei sefydlu gyda'r cylch gwaith annibynnol hwnnw yn y lle cyntaf er mwyn bod ymhell oddi wrth Ysgrifennydd y Cabinet ar y penderfyniadau hyn.